वाहन चोरों की निशानदेही पर जौरा से बोलेरो बरामद
जौरा पुलिस ने चुराए लोडिंग वाहन को कस्बे से बरामद कर लिया
भास्कर संवाददाता | मुरैना
श्योपुर से एक माह पहले चुराई गई लोडिंग बोलेरो को जौरा पुलिस ने सोमवार की दोपहर 12.30 बजे विवेक नगर से बरामद कर लिया है। यह वाहन सूरज सिकरवार के घर के बाहर रखा हुआ था।
जानकारी के मुताबिक, एक माह श्योपुर सिटी से एक लोडिंग वाहन बोलेरो आरजे-25 जीए 2291 चोरी हो गया था। वाहन चोरी के मुकदमे की तफ्तीश के दौरान श्योपुर कोतवाली पुलिस ने तीन संदेही आरोपी सूरज सिकरवार जौरा, गौरव शर्मा पहाडग़ढ़ व छोटू खान श्योपुर को पूछताछ के लिए हिरासत में लिया। वाहन चोरों से कड़ाई से पूछताछ की तो उन्होंने स्वीकार किया कि एक बोलेरो को चुराकर उन्हें जौरा के विवेक नगर में सूरज सिकरवार के घर पर रख दिया है। श्योपुर पुलिस की सूचना पर जौरा पुलिस ने सोमवार की दोपहर 12 बजे विवेक नगर में दबिश दी तो लोडिंग बोलेरो वहां रखी पायी गई।
रजिस्ट्रेशन नंबर मिटा दिए : लोडिंग वाहन को चुराने के बाद चोरों ने परिवहन रजिस्ट्रेशन नंबर मिटा दिए थे। बोलेरो पर वाहन मालिक के जो मोबाइल नंबर लिखे थे उन्हें भी घिसने का प्रयास किया गया है ताकि वाहन पकड़ा न जा सके।
bho_Deva hin_Deva bho_Deva hin_Deva hin_Deva hin_Deva